S-149/2013

Mál þetta, sem þingfest var 20. mars sl. og dómtekið 22. maí sl., var höfðað með ákæru ríkissaksóknara, dagsettri 25. febrúar 2013, á hendur D-kk-þgf N-kk-þgf, kt. 000000-0000, Hamraborg 36, Kópavogi, fyrir eftirtalin brot framin fimmtudaginn 1. desember 2011 í Kópavogi, nema annað sé tekið fram:

1. Vopnalagabrot og hótun með því að hafa, inni í gámi á starfsstöð endurvinnslustöðvarinnar Sorpu við Dalveg 1, borið hníf á almannafæri, ógnað I-kk-þgf S-kk-þgf, starfsmanni Sorpu, með hnífnum og hótað honum líkamsmeiðingum, en háttsemin var til þess fallin að vekja hjá I-kk-þgf ótta um líf sitt og heilbrigði.

Telst þetta varða við 233. gr. almennra hegningarlaga nr. 19/1940 og 1. mgr. 30. gr., sbr. 1. mgr. 36. gr., vopnalaga nr. 16/1998.

2. Brot gegn valdstjórninni með því að hafa, í kjölfar atvika sem lýst er í ákærulið 1, við verslunina Start, Bæjarlind 1-3, þegar lögreglumennirnir S-kk-nf Þ-kk-nf S-kk-nf og M-kvk-nf Þ-kvk-nf G-kvk-nf höfðu afskipti af ákærða vegna nefndra atvika, hótað þeim ítrekað lífláti með hnífi, en hnífnum hélt ákærði á lofti og öskraði: „Ég ætla að drepa ykkur“. Stuttu síðar hljóp ákærði í átt að lögreglumönnunum, með hnífinn á lofti öskrandi í sífellu að hann ætlaði að drepa þau.

Telst þetta varða við 1. mgr. 106. gr. almennra hegningarlaga.

3. Vopnalagabrot með því að hafa, föstudaginn 2. desember 2011, á heimili sínu að Ásbraut 9, átt og haft í vörslum sínum loftriffil af gerðinni Elgamo (eintaksnúmer 93081) og riffil af gerðinni Sako, hlaupvídd 222 (eintaksnúmer 32492A), án þess að hafa aflað sér tilskilinna skotvopnaleyfa lögreglustjóra, og haft í vörslum sínum og átt úðavopn, fjaðrahníf, butterfly-hníf og sverð, en lögreglan lagði hald á vopnin við leit á heimili ákærða.

Telst þetta varða við 1. mgr. 12. gr., 4. mgr. 30. gr., b- og d-liði 2. mgr. 30. gr., sbr. 1. mgr. 36. gr., vopnalaga.

4. Hylmingu með því að hafa, á sama stað og í sama skipti og greinir í ákærulið 3, haft í vörslum sínum riffil þann er greinir í ákærulið 3, af gerðinni Sako, frá byrjun ársins 2011, þrátt fyrir að ákærða hafi mátt vera það ljóst að um þýfi væri að ræða og þannig haldið rifflinum ólöglega frá eiganda sínum, en rifflinum var stolið í innbroti að Vogalandi 14 í Reykjavík þann 5. febrúar 2010.

Telst þetta varða við 1. mgr. 254. gr. almennra hegningarlaga.

Þess er krafist að ákærði verði dæmdur til refsingar og til greiðslu alls sakarkostnaðar.

Jafnframt er þess krafist, að ákærða verði gert að sæta upptöku á eftirfarandi vopnum sem lögreglan lagði hald á:

1. Úðavopni (munanúmer 353497), fjaðrahnífi (munanúmer 353494), butterfly-hnífi (munanúmer 353493), sverði (munanúmer 353499) og loftriffli (munanúmer 353485), samkvæmt ákærulið 3, með vísan til 1. mgr. 37. gr. vopnalaga.

2. Hnífi (munanúmer 353461) sem ákærði notaði við framningu brots samkvæmt ákærulið 1, með vísan til 1. tl. 1. mgr. 69. gr. a. almennra hegningarlaga.

Ákærði kom fyrir dóminn 8. apríl sl. og játaði þá háttsemi sem lýst er í ákæruliðum 1-3. Ákærði kvaðst ekki hafa vitað annað en að riffli þeim, sem tilgreindur sé í ákærulið 4, hafi verið komið til sín á lögmætan hátt en sá sem hafi afhent honum riffilinn sé látinn. Þá samþykkti hann upptökukröfu ákæruvaldsins. Við fyrirtöku þann 22. maí sl. féll ákæruvaldið frá ákærulið 4.

Farið var með málið samkvæmt ákvæðum 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda hafði verið gefinn kostur á að tjá sig um lagaatriði og ákvörðun refsingar. Ákærði krafðist vægustu refsingar. Er játning ákærða í samræmi við önnur gögn málsins og verður hann sakfelldur fyrir brot sín en þau eru í ákæru rétt færð til refsiákvæða. Ákærði hefur með háttsemi sinni unnið sér til refsingar.

Ákærði lagði fram læknisvottorð þar sem lýst er áverkum og afleiðingum slyss er hann varð fyrir 1995. Kemur fram í vottorðinu að ákærði glími við áfengisneyslu og gangi illa að halda sér frá áfengi. Sterk ættarsaga sé um áfengis- og vímuefnaneyslu og einnig mögulega geðræna erfiðleika í föðurætt ákærða. Í niðurstöðum segir að ljóst sé að aðlögunarvandi ákærða sé mikill og að hann þurfi mikinn og sérhæfðan stuðning til að eiga möguleika á að fóta sig í tilverunni.

Ákærði krafðist vægustu refsingar. Játning ákærða er í samræmi við önnur gögn málsins og verður hann því sakfelldur fyrir brot sín. Háttsemin er í ákæru réttilega færð til refsiákvæða.

Við ákvörðun refsingar verður að líta til þess að ákærði játaði brot sitt greiðlega fyrir lögreglu og fyrir dóminum. Þá verur einnig að líta til alvarleika brotsins og hvað ákærða gekk til. Samkvæmt sakavottorði ákærða hefur honum þrisvar sinnum áður verið gerð refsing frá árinu 2001, tvisvar sinnum fyrir ölvunarakstur og einu sinni fyrir vopnalagabrot. Hafa þau brot ekki ítrekunaráhrif við ákvörðun refsingar nú. Með vísan til þessa er refsing ákærða ákveðin fangelsi í sex mánuði. Með hliðsjón af játningu ákærða og öðrum atvikum skulu þrír mánuðir refsingarinnar vera skilorðsbundnir og falla niður að liðnum þremur árum, haldi ákærði almennt skilorð 57. gr. almennra hegningarlaga. Ekki eru taldar forsendur til að binda skilorð ákærða sérstökum skilyrðum eins og krafist var. Auk þessa ber að dæma ákærða til greiðslu alls sakarkostnaðar sem er samkvæmt yfirliti 28.245 krónur auk þóknunar skipaðs verjanda ákærða, S-kk-ef H-kk-ef hrl., 172.562 krónur að meðtöldum virðisaukaskatti. Þá skal ákærði sæta upptöku muna eins og greinir í dómsorði.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, D-kk-nf N-kk-nf, kt. 000000-0000, skal sæta fangelsi í sex mánuði, en fresta skal fullnustu þriggja mánaða fangelsisrefsingarinnar, og skal hún niður falla að liðnum þremur árum haldi ákærði almennt skilorð 57. gr. almennra hegningarlaga.

Ákærði skal sæta upptöku á úðavopni (munanúmer 353497), fjaðrahnífi (munanúmer 353494), butterfly-hnífi (munanúmer 353493), sverði (munanúmer 353499), loftriffli (munanúmer 353485), hnífi (munanúmer 353461).

Ákærði greiði allan sakarkostnað sem er samtals 200.807 krónur, þar með talda þóknun skipaðs verjanda síns, 172.562 krónur.

Á-kvk-nf G-kvk-nf